

**Službeni glasnik**

**OPĆINE ČEMINAC**

|  |  |  |
| --- | --- | --- |
| **Godina XXIII** | **Čeminac, 21. rujna 2018.** | **Broj 8** |

***S A D R Ž A J***

**AKTI OPĆINSKOG VIJEĆA:**

|  |  |  |
| --- | --- | --- |
| **RBR** | **Naziv akta** | **Broj stranice** |
| 1. | Odluka o sufinanciranju troškova prijevoza učenika srednjih škola i prijevoza studenata s područja Općine Čeminac | 2 |
| 2. | Program sredstava prihoda od prodaje stanova u vlasništvu Republike Hrvatske | 3 |

**AKTI OPĆINSKOG NAČELNIKA:**

|  |  |  |
| --- | --- | --- |
| **RBR** | **Naziv akta** | **Broj stranice** |
| 1. | Odluka o imenovanju člana Skupštine u trgovačkom društvu Baranjska čistoća d.o.o. Beli Manastir | 4 |

Temeljem članka 19. Zakona o lokalnoj i područnoj (regionalnoj) samoupravi (NN 33/01, 60/01, 106/03, 129/05, 109/07, 125/08, 36/09, 150/11, 144/12 , 19/13, [137/15](http://www.zakon.hr/cms.htm?id=15727), [123/17](https://www.zakon.hr/cms.htm?id=26157)) , članka 30. Statuta Općine Čeminac ('Službeni glasnik' Općine Čeminac 1/18), te članka 14. Odluke o zaštiti socijalnog standarda stanovništva Općine Čeminac ('Službeni glasnik' Općine Čeminac 4/18), Općinsko vijeće Općine Čeminac, na 15. sjednici održanoj dana 18. rujna 2018. godine, donosi

**ODLUKU**

**o sufinanciranju troškova prijevoza učenika srednjih škola**

**i prijevoza studenata**

**s područja Općine Čeminac**

**Članak 1.**

ODOBRAVA se sufinanciranje troškova prijevoza za učenike srednjih škola s područja Općine Čeminac i to za:

1. prijevoz željeznicom - putem prijevoznika HŽ Putnički prijevoz d.o.o. Zagreb, od 03. rujna 2018. godine do 31. prosinca 2018. godine, na relaciji Čeminac - Osijek i Čeminac - Beli Manastir;
2. prijevoz autobusom - od 03. rujna 2018. godine do 31. prosinca 2018. godine, na

relaciji Čeminac - Beli Manastir, Čeminac - Osijek, Grabovac - Beli Manastir, Grabovac - Osijek, Kozarac - Beli Manastir, Kozarac - Osijek, Novi Čeminac - Beli Manastir i Novi Čeminac - Osijek.

**Članak 2.**

Sufinanciranje troškova prijevoza učenika srednjih škola utvrđuje se u visini od 17,5% cijene mjesečne karte.

**Članak 3.**

ODOBRAVA se sufinanciranje troškova prijevoza za sve studente s područja Općine Čeminac i to za:

1. prijevoz željeznicom - putem prijevoznika HŽ Putnički prijevoz d.o.o. Zagreb, od 01.

listopada 2018. godine do 31. prosinca 2018. godine, na relaciji Čeminac - Osijek;

1. prijevoz autobusom - od 01. listopada 2018. godine do 31. prosinca 2018. godine, na

relaciji Čeminac - Osijek, Grabovac - Osijek, Kozarac - Osijek i Novi Čeminac - Osijek.

**Članak 4.**

Sufinanciranje troškova prijevoza studenata utvrđuje se u visini od 40% cijene mjesečne karte.

**Članak 5.**

O sufinanciranju troškova prijevoza s prijevoznicima će se zaključiti poseban Ugovor.

**Članak 6.**

Ova odluka stupa na snagu prvog dana od dana objave u Službenom glasniku Općine Čeminac.

KLASA: 402-07/18-01/0002

UR. BROJ: 2100/05-03-18-3

U Čemincu, 18. rujna 2018. godine

Predsjednik

Općinskog vijeća

Mario Kralj, v.r.

Sukladno članku 16. Uredbe o uvjetima za kupnju obiteljske kuće ili stana u državnom vlasništvu na područjima posebne državne skrbi (NN 19/11, 56/11, 3/13), te članka 30. Statuta Općine Čeminac („Službeni glasnik“ Općine Čeminac 1/2018), Općinsko vijeće Općine Čeminac, na svojoj 15. sjednici. održanoj 18. rujna 2018. godine, donijelo je

PROGRAM

SREDSTAVA PRIHODA OD PRODAJE STANOVA

U VLASNIŠTVU REPUBLIKE HRVATSKE

Članak 1.

Prihod od prodaje stanova u vlasništvu RH i Općine Čeminac planiran je Proračunom za 2018. godinu u iznosu od **40.801,18** kuna.

Članak 2.

Sredstvima i članka 1. Ovog Programa planirano je pokriće troškova predviđenih Programom gradnje objekata i uređenja komunalne infrastrukture u 2018. godini, a obuhvaća slijedeće tekuće kapitalne projekte:

|  |  |
| --- | --- |
| **Red. br.** | **Opis programa** |
| **1.** | **JAVNE POVRŠINE** |
| 1.1. | Uređenje javnih površina na području Općine Čeminac |
| **2.** | **NERAZVRSTANE CESTE** |
| 2.1. | Rekonstrukcija ulice Damira Furdija u Kozarcu |
| 2.2. | Izgradnja manjih krakova cesta i nogostupa |
| **3.** | **JAVNA RASVJETA** |
| 3.1. | Održavanje rasvjete na području Općine Čeminac |

Članak 3.

Općinski načelnik Općine Čeminac i Upravni odjeli Općine Čeminac pratiti će realizaciju ovog Programa.

Članak 4.

Ovaj Program stupa na snagu osmog dana od dana objave u Službenom glasniku Općine Čeminac.

KLASA: 400-06/17-01/0001

UR.BROJ: 2100/05-03-18-15

Čeminac,18. rujna 2018. godine

Predsjednik

Općinskog vijeća

Mario Kralj, v.r.

Na temelju članka 46. Statuta Općine Čeminac („Službeni glasnik“ Općine Čeminac br. 1/18) Općinski načelnik Općine Čeminac dana 19. lipnja 2018. godine, donosi

**O D L U K U**

**o imenovanju člana Skupštine u trgovačkom društvu**

**Baranjska čistoća d.o.o. Beli Manastir**

I.

Za člana Skupštine u trgovačkom društvu Baranjska čistoća d.o.o. Beli Manastir – predstavnika Općine Čeminac, imenuje se Ilija Domazet iz Mitrovca, Mitrovac 3A, OIB:12530043321.

II.

Ova Odluka stupa na snagu i primjenjuje se danom donošenja, a ima biti objavljena u „Službenom glasniku“ Općine Čeminac.

KLASA:021-06/18-01/0001

URBROJ:2100/05-02-18-1

Čeminac, 19. lipnja 2018. godine

**Općinski načelnik**

dr. Zlatko Pinjuh, spec.hitne medicine, v.r.

**Izdaje: Općina Čeminac**

**Za izdavača: dr.Zlatko Pinjuh, spec.hitne medicine - Općinski načelnik Općine Čeminac**

**Tisak: Općina Čeminac**